425.110

Urden da scola da la scola chantunala grischuna sco scola media chantunala situada a Cuira * (urden da scola SCG)

dals 07-08-2018 (versiun dals 01-08-2019)

Sa basond sin l'art. 45 al. 1 da la constituziun chantunal1)  sco er sin l'art. 19 da la lescha davart las scolas medias2),

relaschà da la regenza ils 7 d'avust 2018

1. Disposiziuns generalas

Champ d'applicaziun

Art.  1 1 L'urden da scola regla il manaschi da la scola chantunala grischuna e vala per la direcziun da la scola, per las persunas d'instrucziun, per las collavuraturas ed ils collavuraturs sco er per las scolaras ed ils scolars.

2 L'areal da la scola chantunala grischuna cumpiglia las immobiglias da scola als lieus Halde, Plessur, implant da sport Sand, mensa e mediateca sco er las vias da colliaziun  tranter  questas  immobiglias  da  scola  e  la  chasa  chantunala  da  dimora convict.

Reglaments da la direcziun da la scola

Art.  2 1 La direcziun da la scola reglamentescha en spezial:

a) * l'absenza   da   l'instrucziun   e   la   concessiun   da   congedis   per   ina   durada   da

b)

c)

d)

maximalmain 1 onn;

la dispensaziun da gimnastica e da sport sco er autras dispensaziuns suenter avair consultà la persuna d'instrucziun spezialisada pertutgada;

l'organisaziun   d'emnas   tematicas,   d'excursiuns   specificas,   d'occurrenzas   da classa sco er la cumplettaziun da l'instrucziun cun referats specifics u cun represchentaziuns che sa refereschan ad in rom;

la fundaziun d'uniuns da scola che han in connex cun la scola chantunala grischuna sco er d'organisaziuns da scolaras e scolars;

1) DG 110.100 2) DG 425.000 * tabellas da las modificaziuns a la fin dal relasch

1

425.110

e)

il   tractament   d'instruments,   da   material   da   notas   e   d'unifurmas   da   las furmaziuns da musica e da chor;

la dimora da scolaras e scolars da barat;

f) * g) * il dar notas.

2 Integrond   las   persunas   d'instrucziun   relascha   la   direcziun   da   la   scola   in   model directiv, che sa basa sin in concept da qualitad, ed in urden da chasa, che regla il manaschi da scola general.

Cumportament

Art.  3 1 La   direcziun   da   la   scola,   las   persunas   d'instrucziun,   las   collavuraturas   ed   ils collavuraturs sco er las scolaras ed ils scolars sa cumportan cun respect e tralaschan remartgas offendentas.

2 Las scolaras ed ils scolars survegnan da la scola in document d'identitad persunal e ston s'identifitgar da tut temp cun quel sin l'areal da la scola chantunala grischuna durant il manaschi da scola.

3 Ellas ed els ston observar las directivas da la direcziun da la scola, da las persunas d'instrucziun sco er da las collavuraturas e dals collavuraturs.

Barat d'infurmaziuns

Art.  4 1 Per il bain da la scolara u dal scolar s'infurmeschan vicendaivlamain las titularas ed ils titulars da la tgira genituriala, la direcziun da la scola e la persuna d'instrucziun da classa en moda objectiva e transparenta davart fatschentas da la scola.

2 Al cumenzament da l'onn da scola renda la persuna d'instrucziun da classa attent sia classa a l'urden da scola ed als reglaments da la direcziun da la scola.

Lingua d'instrucziun

Art.  5 1 La lingua d'instrucziun è mintgamai la lingua da standard correspundenta. Quella vegn fixada en ils plans d'instrucziun.

2 La trilinguitad chantunala vegn promovida spezialmain.

Scolaras e scolars da barat

Art.  6 1 Scolaras e scolars da barat èn giuvenils che frequentan – en il rom d'in program da barat – l'instrucziun en la scola chantunala grischuna durant maximalmain 1 onn da scola.

2 Las scolaras ed ils scolars da barat ston observar l'urden da scola ed ils reglaments da la direcziun da la scola. Ellas ed els n'èn betg suttamess a las disposiziuns da promoziun.

Garanzia obligatorica tras in'assicuranza

Art.  7 1 La garanzia tras in'assicuranza è chaussa da las titularas e dals titulars da la tgira genituriala respectivamain da la scolara maiorenna u dal scolar maioren.

2

425.110

Exclusiun da la responsabladad

Art.  8 1 La   scola   na   stat   betg   buna,   sche   objects   da   las   scolaras   e   dals   scolars,   da   las persunas d'instrucziun, da la direcziun da la scola e da las collavuraturas e dals collavuraturs van a perder u vegnan donnegiads.

Midada da domicil

Art.  9 1 Sche las titularas ed ils titulars da la tgira genituriala respectivamain sche la scolara maiorenna   u   il   scolar   maioren   midan   domicil,   sto   quai   vegnir   communitgà   a   la direcziun da la scola entaifer 14 dis.

Midada da partiziun

Art.  10 1 La midada da partiziun sto vegnir dumandada en scrit e cun ina motivaziun da las titularas e dals titulars da la tgira genituriala respectivamain da la scolara maiorenna u dal scolar maioren a la direcziun da la scola.

2. Manaschi da scola

Occurrenzas da scola

Art.  11 1 Occurrenzas da scola èn emnas tematicas, excursiuns specificas ed occurrenzas da classa.   L'instrucziun   po   vegnir   cumplettada   cun   referats   spezialisads   e   cun preschentaziuns che sa refereschan ad in rom.

2 Per   realisar   in'occurrenza   da   classa   stattan   a   disposiziun   maximalmain   2   dis d'instrucziun per classa entaifer 3 onns da scola. Per emnas tematicas pon vegnir duvrads maximalmain 10 dis d'instrucziun per onn da scola.

3 En cas motivads po la direcziun da la scola permetter excepziuns.

Preschientscha

Art.  12 1 L'instrucziun e las occurrenzas da scola ston vegnir frequentadas punctualmain e cumplettamain.

Roms d'instrucziun facultativs

Art.  13 1 Sch'ina scolara u in scolar vul frequentar in rom d'instrucziun facultativ, sto ella u el   s'annunziar   en   scrit   per   quai.   La   direcziun   da   la   scola   fixescha   ils   termins d'annunzia e las modalitads.

2 In'annullaziun durant l'onn da scola è mo pussaivla, sche motivs impurtants èn avant maun, e premetta ina dumonda motivada en scrit da las titularas e dals titulars da la tgira genituriala respectivamain da la scolara maiorenna u dal scolar maioren che sto esser drizzada a la direcziun da la scola. Quella decida definitivamain davart la dumonda.

3

425.110

Absenzas da l'instrucziun

Art.  14 1 Per absenzas da l'instrucziun da la 1. fin la 3. classa dal gimnasi dovri ina perstgisa motivada en scrit che sto vegnir suttascritta da las titularas e dals titulars da la tgira genituriala.

2 Per   ils   ultims   3   onns   avant   ils   examens   finals   da   la   scola   vala   in   sistem   da contingent.

Obligaziun d'annunzia en cas d'absenza

Art.  15 1 Sch'ina scolara u in scolar manca pli ditg che 3 dis d'instrucziun, sto vegnir infurmà immediatamain il secretariat da scola.

2 En cas da malsogna durant in examen final sto vegnir preschentà in attestat da la media u dal medi.

3 Sch'ina scolara u in scolar manca a l'examen final senza avair inoltrà ordavant in attestat da la media u dal medi u senza ina permissiun da l'uffizi, vegn quella part da l'examen che na vegn betg absolvida valitada cun la nota 1.

Congedi e dispensaziuns

Art.  16 1 Dumondas da congedi sco er da dispensaziun ston vegnir inoltradas en scrit e cun motivaziun da las titularas e dals titulars da la tgira genituriala respectivamain da la scolara   maiorenna   u   dal   scolar   maioren   a   la   commembra   cumpetenta   u   al commember cumpetent da la direcziun da la scola.

Sortida da la scola

Art.  17 1 La  sortida  da  la  scola sto vegnir communitgada en scrit da las titularas e dals titulars da la tgira genituriala respectivamain da la scolara maiorenna u dal scolar maioren a la direcziun da la scola.

2 Davart l'emissiun d'in attestat da sortida decida la direcziun da la scola.

Occurrenzas publicas

Art.  18 1 Occurrenzas publicas e manifestaziuns sin l'areal da la scola dovran ina permissiun da la direcziun da la scola.

4

425.110

3. Uniuns da scola ed organisaziuns da scolaras e scolars

Uniuns da scola

Art.  19 1 Sche   scolaras   e   scolars   fundeschan   in'uniun   en   il   senn   dals   artitgels 60 ss.   dal cudesch civil svizzer3), che ha in connex direct cun la scola chantunala grischuna, ston ils statuts vegnir suttamess a la direcziun da la scola per l'examinaziun avant la fundaziun da l'uniun.

Organisaziuns da scolaras e scolars

Art.  20 1 Per   promover   la   cuminanza   da   las   scolaras   e   dals   scolars   e   per   represchentar giavischs spezials da las scolaras e dals scolars pon vegnir fundadas organisaziuns da scolaras e scolars. Quellas pon vegnir consultadas da la direcziun da la scola.

4. Furmaziuns da musica e da chor

Caracter e direcziun

Art.  21 1 Da las furmaziuns da musica e da chor da la scola chantunala fan part en spezial la musica   da   cadettas   e   cadets,   il   chor   da   la   scola   chantunala   (kanti-chor   chur), l'orchester da scolaras e scolars e la band Kanti-s-wings.

2 Las furmaziuns da musica e da chor vegnan dirigidas d'ina persuna d'instrucziun da musica da la scola chantunala grischuna u d'ina experta externa u d'in expert extern.

5. Sancziuns disciplinaras

Chasti ed admoniziun

Art.  22 1 Cuntravenziuns   pli   levas   cunter   l'urden   da   scola   u   cunter   ils   reglaments   da   la direcziun da la scola sco er l'inobservanza da directivas da la direcziun da la scola, da las persunas d'instrucziun e da las collavuraturas e dals collavuraturs pon vegnir chastiadas tras las persunas d'instrucziun cun in chasti da maximalmain 4 uras. La direcziun da la scola po pronunziar admoniziuns en scrit.

Ultimatum, exclusiun da la scola da durada limitada e definitiva

Art.  23 1 La direcziun da la scola po smanatschar cun l'exclusiun da la scola (ultimatum) u decretar in'exclusiun da la scola da durada limitada u definitiva, sch'ina scolara u in scolar:

a)

cuntrafa en moda gravanta cunter l'urden da scola u cunter ils reglaments da la direcziun da la scola;

3) CS 210

5

425.110

b)

c)

d)

e)

f)

mulesta, offenda u periclitescha la cuminanza da scola, scolaras e  scolars, persunas d'instrucziun u collavuraturas e collavuraturs;

posseda datas digitalas betg permessas u fa abus da datas digitalas da terzas persunas;

donnegia da levsenn indrizs u material da scola;

commetta enguladitsch sin l'areal da scola;

consumescha   senza   permissiun   tissis   enivrants   sin   l'areal   da   scola   u   ad occurrenzas da scola;

posseda, cumpra u venda drogas sin l'areal da scola.

g)

2 En cas d'in ultimatum importa il temp d'emprova almain 6 mais, senza che las vacanzas da stad vegnian resguardadas. En cas d'ina nova cuntravenziun en il senn da l'artitgel 22 alinea 1 durant il temp d'emprova decretescha la direcziun da la scola per regla l'exclusiun definitiva da la scola.

3 L'exclusiun da durada limitada da la scola po vegnir decretada per maximalmain 39 emnas d'instrucziun.

Consum da drogas

Art.  24 1 Sch'i dat in ferm suspect ch'i vegnian consumadas drogas, po la direcziun da la scola ordinar in test da drogas tras il servetsch medical da scola.

Discurs

Art.  25 1 Avant che decretar in ultimatum u in'exclusiun da la scola da durada limitada u definitiva ha lieu sut la direcziun da la rectura u dal rectur in discurs cun la scolara pertutgada u cun il scolar pertutgà, al qual èn preschents la commembra cumpetenta u il commember cumpetent da la direcziun da la scola e la persuna d'instrucziun da classa. En cas da scolaras minorennas e da scolars minorens ston esser preschents las titularas ed ils titulars da la tgira genituriala.

Communicaziun da sancziuns disciplinaras

Art.  26 1 Las titularas ed ils titulars da la tgira genituriala e la persuna d'instrucziun da classa vegnan infurmads en scrit da la direcziun da la scola davart l'admoniziun, davart l'ultimatum   u   davart   l'exclusiun   da   la   scola   da   durada   limitada   respectivamain definitiva.

2 In ultimatum, in'exclusiun da durada limitada da la scola ed in'exclusiun definitiva da la scola ston vegnir communitgads a l'uffizi.

Via giudiziala

Art.  27 1 Cunter disposiziuns da la direcziun da la scola poi vegnir fatg recurs administrativ tar il departament entaifer 10 dis.

6

425.110

Tabella da las modificaziuns - tenor conclus

Conclus 07-08-2018 25-06-2019 25-06-2019 25-06-2019 25-06-2019

Entrada en vigur 15-08-2018 01-08-2019 01-08-2019 01-08-2019 01-08-2019

Element relasch titel dal relasch Art. 2 al. 1, a)

Art. 2 al. 1, f)

Art. 2 al. 1, g)

Modificaziun emprima versiun midada midada midada integraziun

Publicaziun en la CUL 2018-013 2019-009 2019-009 2019-009 2019-009

7

425.110

Tabella da las modificaziuns - tenor element

Element relasch titel dal relasch Art. 2 al. 1, a)

Art. 2 al. 1, f)

Art. 2 al. 1, g)

Conclus 07-08-2018 25-06-2019 25-06-2019 25-06-2019 25-06-2019

Entrada en vigur 15-08-2018 01-08-2019 01-08-2019 01-08-2019 01-08-2019

Modificaziun emprima versiun midada midada midada integraziun

Publicaziun en la CUL 2018-013 2019-009 2019-009 2019-009 2019-009

8